Sotsiaalkaitseministri 21.12.2023 määrus nr 74

**„**Sotsiaalteenuste kättesaadavuse ja kvaliteedi parandamine kohalikul tasandil**“**

**Lisa 2**

**Hindamisleht**

|  |  |
| --- | --- |
| Taotluse nimi: | Kvaliteetsete kodus elamist toetavate hoolekandeteenuste arendamine Kuusalu vallas |
| SFOS kood: | 2021-2027.4.09.24-0038 |
| Hindamise kuupäev: | 16.05.2024 |
| Hindamislehe tagastamise tähtpäev: | 29.05.2024 |

|  |  |  |
| --- | --- | --- |
| **Hindamisleht**  | **Maksimumhinne**  | **Hinne**  |
| **1. Projekti mõju rakenduskava erieesmärgi ja meetme eesmärkide saavutamisele**  | **8**  |  **8** |
| 1.1. Projekti panus meetme eesmärkide saavutamisse (hinnatakse projekti kooskõla määruse § 2 lõikes 1 nimetatud eesmärkidega) *(e-toetuse taotlusvormi „Sisu“ alajaotuse andmeväljad „Projekti eesmärk ja tulemused“)*  | 3  | 3  |
| Selgitus punkti 1.1 hinnangute kohta: Projekt panustab meetme eesmärkide saavutamisesse- Kuusalu vallas arendavad omavalitsus ja tulevane teenuse osutaja (Kuusalu Hoolela) koduteenuse sihtrühma vajadustele paremini vastavaks, laiendavad senist teenust.  |
| 1.2 Projekti panus meetme väljundnäitaja saavutamisse (hinnatakse projekti panust väljundnäitaja saavutamisse vastavalt § 2 lõikele 3) *(e-toetuse taotlusvormi „Näitajad“)*  | 2  | 2  |
| Selgitus punkti 1.2 hinnangute kohta:Teenust osutatakse perioodi jooksul 50 kliendile, projekt panustab selgelt meetme väljundnäitajasse.  |
| 1.3. Projekti panus Vabariigi Valitsuse Rohepöörde tegevusplaani 2023–2025 eesmärkidesse (hinnatakse projekti kooskõla määruse § 4 lõikega 5) *(e-toetuse taotlusvormi „Sisu“ alajaotuse andmeväli „Keskkonnasäästlikud lahendused“)*  | 1  | 1  |
| Selgitus punkti 1.3 hinnangute kohta: Projektis on oma võimaluste raames leitud viisid panustada rohepöörde tegevusplaani- transpordi planeerimisel piirkondlikud lähenemised, asjaajamisel paberilt digitaalsele üle minemine (fleet complete seadmed), nutikate seadmete (koduandurid) kasutusele võtmine.  |
| 1.4. Projekti tegevuste jätkusuutlikkuse kirjeldus (hinnatakse, kuidas on planeeritud tegevuste jätkumine peale projekti lõppu) *(e-toetuse taotlusvormi „Sisu“ alajaotuse andmeväljad „Projekti tegevused“ ja „Projekti tulemuste jätkusuutlikkus“)*  | 2 | 2 |
| Selgitus punkti 1.4 hinnangute kohta: Taotluses on viidatud, et koduteenus on kohaliku omavalitsuse kohustuslik teenus, mistõttu selle rahastamine toimub edaspidi KOV eelarvest. Projekti tegevustega piloteeritakse, katsetatakse, et leida optimaalseim ja mõistlikum viis teenuse osutamiseks. |
| **2. Projekti põhjendatus**  | **10**  |  **5**  |
| 2.1. Projekti vajaduse põhjendatus olukorra analüüsist lähtuvalt, mh projekti tegevuste selgus, teostatavus ja otstarbekus (hinnatakse, kuidas projekti tegevuste eesmärgipüstitus on põhjendatud, kas projekti elluviimiseks on olemas põhjendatud vajadus, kas on olemas probleem, kitsakoht või kasutamata arenguvõimalus; kuidas projektis ette nähtud tegevused võimaldavad täita püstitatud eesmärke ning saavutada planeeritud väljundeid ja tulemusi kooskõlas määruse §-ga 2; kui realistlik on tegevuste ajakava, arvestades mh tegevuste omavahelisi seoseid, ajalist järgnevust ja planeeritud eelarvet). *(e-toetuse taotlusvormi „Sisu“ alajaotuse andmeväli „Olemasolev olukord ja ülevaade projekti vajalikkusest“ ning „Tegevused“).*   | 4  | 2  |
| Selgitus punkti 2.1 hinnangute kohta: Praktiliselt kõik projekti tegevused algavad kohe projekti alguses sh teenuse osutamine kui Kuusalu Vallavalitsus annab koduteenuse osutamise üle Kuusalu Hoolelale. Jääb arusaamatuks mis hetkel alustatakse arendust ehk kujundatakse olemasolev teenus sihtrühmale paremini vastavaks. Tegevus 10 vajab täiendamist ja täpsustamist – mitu töötajat ja millal värvatakse; millal alustatakse arendatud teenuse rakendamisega;Tegevus 15 algusaeg vajab korrigeerimist; Tegevus 16 algusaeg vajab korrigeerimist;Tegevus 18 teostamise periood vajab korrigeerimist – kui otsitakse uusi töötajaid ei ole võimalik samaaegselt korralada heade praktikatega tutvumist;Tegevus 19 märgitud tähtajad (töötajate koolitamise alguskuupäev, … seadmete rent) vajab korrigeerimist.Idee kaasata Kuusalu Hoolela erihoolekande kliente teenuse osutamisele on väga hea, kuid vajab kindlasti analüüsi, kui efektiivne ja ressursitõhus see olla võiks (kui teenuse osutamiseks on vajalik esimesena hooldustöötajal võtta peale erihoolekande klient, sõita kliendi juurde ja siis viia abistav erihoolekande klient tagasi, siis sellele kuluv aeg ei pruugi olla mõistlik teenuse hinna seisukohast. Samuti kui ühe teenuse osutamiseks on vajalik 2 inimest, siis see ei pruugi eelarveliselt ja ajaliselt mõistlik olla). Taotluse tegevuse 22 Tegelusfond uute teenuste komponentide katsetamiseks vajab täiendamist ja täpsemat lahtikirjutamist ( mis alustel toimub rahaliste vahendite kasutamine kliendi jaoks; kuidas toimub fondis kirjeldatud komponentide hinnastamine; kas on ettenähtud minimaalsed ja maksimaalsed kulud ühe kliendi kohta; kes teenuseid osutab).  |
| 2.2. Projekti riskianalüüs (hinnatakse, kuivõrd on analüüsitud väliseid ja sisemisi riske) *(e-toetuse taotlusvormi „Sisu“ alajaotuse andmeväli „Kaasnevad riskid ja nende maandamine“ ning „Tegevused“)*   |  2  | 1 |
| Selgitus punkti 2.2 hinnangute kohta: Taotleja on riske osaliselt kaardistanud ning planeerinud ka maandused. Projekti tegevused ja ajaplaan pole selgelt läbimõeldud (nt personali palkamine samal ajal kui alustatakse teenuse osutamisega) ning sellega kaasnevad riskid (teenuse osutamises lüngad, puuduv personal jne) on projekti kirjelduse järgi halvasti maandatud.  |
| 2.3. Projekti tegevuste elluviimiseks kaasatud KOV-id (hinnatakse partnerina kaasatud KOV-ide arvu). *(e-toetuse taotlusvormi alajaotus „Partnerid“ ja taotlusvormi lisa 1 partneri kinnituskiri)*   | 3  | 1 |
| Selgitus punkti 2.3 hinnangute kohta: Projekt on ühe omavalitsuse põhine.   |
| 2.4. Projekti planeeritud abitehnoloogiad (hinnatakse, kas projekti arendustegevustes on planeeritud teenuse tõhusamaks muutmiseks kasutusele võtta abitehnoloogiaid). *(e-toetuse taotlusvormi alajaotus „Tegevused“)*  | 1  |  1 |
|  Selgitus punkti 2.4 hinnangute kohta: Projektis on planeeritud kasutada abiinfotehnoloogiana koduandureid, IKT vahendeid ja fleet complete seadmeid, mis annab võimaluse nutiseadmelt paberivabana igapäevaseid töid planeerida ning teostada. |
| **3. Projekti kuluefektiivsus**  | **6**  | **4**  |
| 3.1. Projekti üldine kuluefektiivsus (hinnatakse, kuivõrd kavandatud tegevused on kuluefektiivsed planeeritud väljundite ja tulemuste saavutamiseks) *(e-toetuse taotlusvormi sisu alajaotuse andmeväljad „projekti eesmärk ja tulemused“, „näitajad“ ja „eelarve“)*   | 3  |  2 |
| Selgitus punkti 3.1 hinnangute kohta: Taotluses toodud andmete järgi on 2023.aastal KOV koduteenuste kulu 51 891 eurot ja teenust sai 42 klienti, mis teeb teenuse maksumuseks kliendi kohta 1235 eurot. Projektis on ühe kliendi kulu 3500 eurot ehk peaaegu 3x kallim, mistõttu vaatamata sellele, et tegemist on arendusprojektiga on vahe väga suur ja tekitab küsimuse jätkusuutlikkuse osas. Samas on teenus siiski poole soodsam kui üldhooldusteenus.  |
| 3.2. Konkreetsete kavandatud kulutuste vajalikkus, põhjendatus ja mõistlikkus projekti rakendamise seisukohast (hinnatakse, kuivõrd planeeritud eelarve on realistlik ja mõistlik (sh arvestades planeeritud ajakava), on selgelt lahti kirjutatud, milliste arvutuste ja hinnangute alusel on eelarve kokku pandud, kas planeeritud kulud on vajalikud).*(e-toetuse taotlusvormi „Sisu“ alajaotuse andmeväljad „Olemasolev olukord ja ülevaade projekti vajalikkusest“ ning „Tegevused“ ja „Eelarve“)*  |  3  | 2  |
| Selgitus punkti 3.2 hinnangute kohta: Eelarve on vähesel määral ülepaisutatud: 1. IKT vahendid (telefon ja sülearvuti) on planeeritud ühe töötaja kohta peaaegu 2300 eurot, kuid on jäetud selgitamata, miks on vaja sellise hinnaga vahendid soetada arvestades, et hooldustöötaja ei kasuta arvutis spetsiifilisi programme vms, mis eeldaks telefonilt või arvutilt eritingimusi, ekstra võimekust vms. Korralikud mobiiltelefonid on võimalik soetada 300-500 eurot, sülearvutid 500-800 euroga. Ettepanek: vähendada eelarves IKT vahendite kulu ühe töötaja kohta 1300 euroni.
2. Töötajate koolituskulu on ehk alaplaneeritud? Töötajad küll läbivad hooldustöötaja koolituse, kuid arvestades, et tegemist on arendusprojektiga võib selguda vajadus täiendavate koolituste järgi projekti perioodi vältel.
3. Erihoolekande teenusel olevate klientide kasutamine abitööjõuna on eelarves vähe lahti kirjutatud. Kirjas on, et VÕS leping sõlmitakse, kuid muud tingimused on ebamäärased. Palume kirjutada kuluosa selgemalt lahti. Mitu erihoolekande klienti potentsiaalselt oleks kaasatud teenuse osutamisse? Kui suur on neile väljamakstav tasu? Kas tasustamine toimub tunni põhiselt või muudel alustel? Kas kõikidel tehtavatel abitöödel on sama hind jne.
4. Antud projektis ei ole abikõlblik teenuse osutamine. Abikõlblik on uue teenuse loomine või olemasoleva ümberkorraldamine sihtrühma vajadustele vastavaks. 1.oktoobril algavad kõik projekti tegevused sh töötajate värbamine, teenuse arendamine jms, mistõttu ei ole võimalik, et 1.oktoobril alustatakse ka juba ümberkorraldatud teenuse osutamisega. Ettepanek on alustada tegevusega 10 (personali palkamine koduste hoolekandeteenuste edasiarendamiseks) mitte varem kui 1.01.2025. See võimaldab teha vajalikke ettevalmistusi ning esmaseid arendustegevusi juba enne teenuse osutamist ning seeläbi tõesti piloteerida ja arendada uut mudelit, mitte osutada tavalist kohustuslikku koduteenust, mida Kuusalu vald ka seni on pakkunud ja pakub.
 |
| **4.** **Taotleja ja partnerite suutlikkus projekti ellu viia**  | **3**  |  **3** |
| Taotleja ja partneri võimekus ja rollijaotus projekti elluviimisel (hinnatakse, kas taotlejal ja partneril(tel) (partneri olemasolu korral) on tegevuskavas jaotus tegevustesse panustamisel. Kui hästi projekti tegevused ja/või tegevuste kirjeldused kajastavad toetuse saaja ja (partneri olemasolul) partneri tegevusi või tegevuste etappe. Kas partneri olemasolul on partneri kinnituskirjas kajastatud roll projekti tegevustes). *(e-toetuse taotlusvormi „Sisu“ alajaotuse andmeväli „Taotleja kogemused taotluses toodud tegevustega analoogsete tegevuste elluviimisel“ ning „Tegevused“ ja „Eelarve“ ning lisa 3 „Partneri kinnituskiri“)*  | 3  | 3  |
| Selgitus punkti 4 hinnangute kohta: Taotlejad ja partner on kogenud, varasem koostöö toimiv ning puuduvad kahtlused suutlikkuse osas projekti ellu viia.  |
| **5. Projekti kooskõla Eesti pikaajalise arengustrateegia aluspõhimõtete ja sihtidega**  | **4**  | **2**  |
| Hinnang lisaks projekti vahetutele eesmärkidele panustamine Eesti pikaajalise arengustrateegia aluspõhimõtete ja sihtidega seotud horisontaalsete põhimõtete (sooline võrdõiguslikkus, võrdsed võimalused, ligipääsetavus, regionaalareng) eesmärkide saavutamisse ja panustamine seeläbi vastavasse strateegia riigi pikaajalise arengustrateegia näitajasse. (hinnatakse, kuidas võetakse arvesse „Eesti 2035“ aluspõhimõtete ja sihtidega seotud horisontaalseid põhimõtteid vastavalt § 2 lõigetele 6 ja 7) *(e-toetuse taotlusvormi „Näitajad“ alajaotuse andmeväljas „Meetme tegevuse ülesed näitajad“)*  | 4  | 2 |
| Selgitus punkti 5 hinnangute kohta: Taotluses on selgitused väga üldsõnalised.  |
| **Maksimaalne koondhinne**  | **31**  |  **22** |

|  |
| --- |
| **Ettepanek**[[1]](#footnote-1): rahuldada taotlus osalises mahus Ettepaneku põhjendus: X rahuldada taotlus taotletud mahus Täiendav ettepanek : * Tegevuste algusajad vajavad täpsustamist (selgitus punkti 2.1 juures).
* Vähendada IKT vahendite soetamise eelarvet 5000 euro võrra ning kasutada sealt vabanevaid vahendeid vajadusel koduhooldustöötajate täiendavateks vajalikeks koolitusteks projekti perioodi vältel (selgitus punkti 3.2 juures).
* Tegevus 10 parandada ja võtta välja „teenuse pakkumine paralleelselt“
 |

1. Lahter täidetakse juhul, kui taotlus on saanud määruse § 15 lõikes 6 sätestatud positiivse hinnangu. [↑](#footnote-ref-1)